CELEX: 
Language: fi
Date: 2017-03-20 00:00:00
Title: KOMISSION DELEGOITU ASETUS (EU) …/…, edellytyksistä yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran luokittelulle ilman testausta niiden paloteknisen käyttäytymisen osalta ja päätöksen 2005/610/EY muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9. maaliskuuta 2011 annetussa Euroopan parlamentin ja neuvoston asetuksessa (EU) N:o 305/2011
                  1
                siirretään komissiolle valta antaa delegoituja säädöksiä, joilla vahvistetaan rakennustuotteiden perusominaisuuksiin liittyvät suoritustasoluokat. Asetuksessa säädetään lisäksi, että rakennustuotteiden valmistajille ei pitäisi aiheuttaa tarpeettomia hallinnollisia rasitteita tai kustannuksia. Asetuksen (EU) N:o 305/2011 28 artiklan mukaisesti komissio valitsee suoritustason pysyvyyden arviointia ja varmentamista varten vähiten työlään järjestelmän, jolla kuitenkin huolehditaan asianmukaisesti terveyteen, turvallisuuteen ja ympäristöön liittyvistä tarpeista.
            
            
               Kun tiettyjen rakennustuotteiden suoritustasot on jo riittävästi osoitettu luotettavilla testituloksilla tai muilla tiedoilla, niiden valmistajien olisi voitava erikseen vahvistettavien edellytysten mukaisesti ilmoittaa näiden tuotteiden täyttävän tietyn suoritustason luokan ilman testausta tai lisätestausta, kuten asetuksen (EU) N:o 305/2011 27 artiklan 5 kohdassa ja 36 artiklan 1 kohdan a alakohdassa säädetään. Tämä yksinkertaistettu menettely vähentää valmistajille koituvia hallinnollisia rasitteita ja kustannuksia entisestään.
            
            
               Jäsenvaltioiden nimeämien asiantuntijoiden kuulemisen yhteydessä on teollisuuden tekemien testien tuloksista saadun laajan näytön perusteella osoitettu, että yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran palotekninen käyttäytyminen on vakaata ja ennustettavaa, kun tuotteet täyttävät tietyt edellytykset. Tästä syystä näiden tuotteiden paloteknisen käyttäytymisen voidaan ilman lisätestejä katsoa täyttävän tietyt suoritustasoluokat, kun kyseiset edellytykset täyttyvät.
            
            
               Tässä asetusehdotuksessa vahvistetaan edellytykset, joiden täyttyessä mainittuja yksinkertaistettuja menettelyjä voidaan soveltaa yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran paloteknisen käyttäytymisen määrittämiseen.
            
            
               Komission päätöksessä 2005/610/EY
                  2
                on jo vahvistettu paloteknistä käyttäytymistä koskevat luokat standardin EN 14080 mukaisille liimapuutuotteille. Päätöksen liitteen taulukossa 1 esitetään edellytykset luokittelulle, joka voidaan tehdä ilman näiden tuotteiden lisätestausta. Taulukossa näiden tuotteiden vähimmäiskokonaispaksuudeksi määritetään 40 mm. Koska näiden tuotteiden paloteknisen käyttäytymisen on osoitettu olevan vakaata ja ennustettavaa, on perusteltua pienentää vaadittua paksuutta 22 mm:iin. Oikeusvarmuuden nimissä olisi sen vuoksi poistettava päätöksen 2005/610/EY liitteen taulukko 1 ja sovellettava sen sijaan tämän asetuksen liitettä.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Asetusluonnoksesta keskusteltiin ensin 12. maaliskuuta 2015 pidetyssä paloteknisiä kysymyksiä käsittelevän asiantuntija-alaryhmän kokouksessa ja sitten 8. toukokuuta 2015 pidetyssä rakennusalan neuvoa-antavan ryhmän
                  3
                kokouksessa. Siitä järjestettiin myös 6. maaliskuuta ja 8. toukokuuta 2015 välisenä aikana kirjallinen lausuntokierros, jossa kuultiin asiantuntijoita. Ennen näitä vaiheita kaikille jäsenvaltioille oli annettu mahdollisuus nimetä kuulemiseen osallistuvia asiantuntijoita. Näiden asiantuntijoiden lisäksi kuultiin muita ulkoisia sidosryhmiä. Asiantuntija-alaryhmän ja neuvoa-antavan ryhmän käsittelemät ja kirjalliseen kuulemiseen liittyvät asiakirjat toimitettiin delegoituja säädöksiä koskevan yhteisen sopimuksen mukaisesti samanaikaisesti Euroopan parlamentille ja neuvostolle. Tässä yhteydessä esitetyt huomiot otettiin huomioon viimeisteltäessä säädösluonnosta komission sisäistä lausuntokierrosta varten.
            
            
               Luonnos julkaistiin paremman sääntelyn portaalissa, jossa se oli nähtävillä yleistä palautetta varten 12. tammikuuta ja 9. helmikuuta 2017 välisen ajan. Palautetta ei saatu.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Asetuksen (EU) N:o 305/2011 27 artiklan mukaisesti voidaan vahvistaa rakennustuotteiden perusominaisuuksiin liittyviä suoritustasoluokkia. Tätä tarkoitusta varten voidaan asetuksen 27 artiklan 1 kohdan mukaisesti käyttää komission delegoituja säädöksiä, ja asetuksen 27 artiklan 2 kohdassa sallitaan yhdenmukaistettujen standardien käyttö.
            
            
               Komissio voi lisäksi 27 artiklan 5 kohdan mukaisesti vahvistaa edellytykset, joiden mukaisesti tuotteen voidaan katsoa täyttävän tietyn suoritustason mukaisen tason tai luokan ilman testausta tai ilman lisätestausta, jotta voidaan välttää sellaisten rakennustuotteiden tarpeeton testaus, joiden suoritustasot on jo riittävästi osoitettu luotettavilla testituloksilla tai muilla tiedoilla.
            
            
               Nämä edellytykset on täytettävä, jos valmistaja haluaa korvata tuotteensa tyyppitestauksen näillä suoritustasoilla tai suoritustasoluokilla, kuten asetuksen (EU) N:o 305/2011 36 artiklan 1 kohdan a alakohdassa säädetään.
            
            
               Yhdenmukaistetun standardin EN 14080 mukaisiin liimapuutuotteisiin ja yhdenmukaistetun standardin EN 15497 mukaiseen sormijatkettuun rakennesahatavaraan sovelletaan komission delegoidulla asetuksella (EU) 2016/364
                  4
                perustettua, sen liitteen taulukossa 1 esitettyä rakennusalan tuotteiden paloteknistä käyttäytymistä koskevaa eurooppalaista luokitusjärjestelmää.
            
            
               Yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran palotekninen käyttäytyminen on asiantuntijaryhmien kuulemisten perusteella selkeästi määritetty asetuksessa (EU) 2016/364 vahvistetun luokituksen puitteissa. Tästä syystä näiden tuotteiden paloteknisen käyttäytymisen voidaan ilman lisätestejä katsoa täyttävän tietyn suoritustasoluokan, joka on määritelty edellä mainitussa eurooppalaisessa luokitusjärjestelmässä.
            
            
               Tämä asetusluonnos on suhteellisuusperiaatteen mukainen, sillä delegoidun säädöksen antaminen on tehokkain tapa saavuttaa toivotut tulokset eli keventää hallinnollista rasitetta ja taata edelleen oikeusvarmuus. Tällä tavoin kevennetään markkinatoimijoiden velvoitteita, joita niiden olisi asetuksen (EU) N:o 305/2011 mukaisesti muutoin noudatettava kyseisen asetuksen soveltamisalaan kuuluvien tuotteitten testaamisen osalta.
            
            
               KOMISSION DELEGOITU ASETUS (EU) …/…,
            
            
               annettu 20.3.2017,
            
         
         
            
               edellytyksistä yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran luokittelulle ilman testausta niiden paloteknisen käyttäytymisen osalta ja päätöksen 2005/610/EY muuttamisesta
            
            
               (ETA:n kannalta merkityksellinen teksti)
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011
                  5
                ja erityisesti sen 27 artiklan 5 kohdan,
            
            
               sekä katsoo seuraavaa:
            
            
               (1)Komission delegoidulla asetuksella (EU) 2016/364
                  6
                vahvistettiin rakennusalan tuotteiden paloteknistä käyttäytymistä koskeva luokitusjärjestelmä. Liimapuutuotteet ja sormijatkettu rakennesahatavara kuuluvat niihin rakennustuotteisiin, joihin kyseistä delegoitua asetusta sovelletaan.
            
            
               (2)Komission päätöksen 2005/610/EY
                  7
                liitteen taulukossa 1 vahvistetaan paloteknistä käyttäytymistä koskevat luokat yhdenmukaistetun standardin EN 14080 mukaisille liimapuutuotteille. Näille tuotteille tehtyjen lisätestien perusteella on kuitenkin perusteltua muuttaa näille tuotteille kyseisessä päätöksessä vahvistettuja edellytyksiä.
            
            
               (3)Testit ovat osoittaneet, että yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran palotekninen käyttäytyminen on vakaata ja ennustettavaa, kun tuotteet täyttävät tietyt edellytykset, jotka koskevat puun vähimmäiskeskitiheyttä ja tuotteen vähimmäiskeskipaksuutta.
            
            
               (4)Yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran pitäisi sen vuoksi katsoa olevan tietyn delegoidussa asetuksessa (EU) 2016/364 vahvistetun paloteknistä käyttäytymistä koskevan luokan mukaisia kyseisten edellytysten mukaisesti ilman, että vaadittaisiin lisätestausta.
            
            
               (5)Oikeusvarmuuden nimissä olisi sen vuoksi poistettava päätöksen 2005/610/EY liitteen taulukko 1 ja sovellettava yhdenmukaistetun standardin EN 14080 mukaisiin liimapuutuotteisiin sen sijaan tämän asetuksen liitettä,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Yhdenmukaistetun standardin EN 14080 mukaisten liimapuutuotteiden ja yhdenmukaistetun standardin EN 15497 mukaisen sormijatketun rakennesahatavaran, jotka täyttävät liitteessä vahvistetut edellytykset, katsotaan olevan liitteessä esitettyjen suoritustasoluokkien mukaisia ilman testausta.
            
            
               2 artikla
            
            
               Poistetaan päätöksen 2005/610/EY liitteen taulukko 1.
            
            
               3 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä 20.3.2017.
            
         
         
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  EUVL L 88, 4.4.2011, s. 5.
               
               
                  
                     (2)
                  
                  
                        EUVL L 208, 11.8.2005, s. 21.
                  
               
               
                  
                     (3)
                  Viite E01329 komission asiantuntijaryhmien ja muiden vastaavanlaisten elinten rekisterissä.
               
               
                  
                     (4)
                  EUVL L 68, 15.3.2016, s. 4.
               
               
                  
                     (5)
                  EUVL L 88, 4.4.2011, s. 5.
               
               
                  
                     (6)
                  Komission delegoitu asetus (EU) 2016/364, annettu 1 päivänä heinäkuuta 2015, rakennustuotteiden paloteknisen käyttäytymisen luokittelusta Euroopan parlamentin ja neuvoston asetuksen (EU) N:o 305/2011 mukaisesti (EUVL L 68, 15.3.2016, s. 4). 
               
               
                  
                     (7)
                  Komission päätös 2005/610/EY, tehty 9 päivänä elokuuta 2005, paloteknistä käyttäytymistä koskevien luokkien vahvistamisesta tietyille rakennustuotteille (EUVL L 208, 11.8.2005, s. 21).
               
            
      
    ---documentbreak--- 
      
         
         
            
               LIITE
            
            
            
            
                  
            
            
                     
                        Tuotteet
                           1
                        
                     
                  
                  
                     
                        Keskitiheys vähintään
                           2
                         
                     
                     
                        (kg/m3)
                     
                  
                  
                     
                        Kokonaispaksuus vähintään 
                     
                     
                        (mm)
                     
                  
                  
                     
                        Luokka
                           3
                        
                     
                     
                  
               
                     
                        Yhdenmukaistetun standardin EN 14080 mukaiset liimapuutuotteet ja yhdenmukaistetun standardin EN 15497 mukainen sormijatkettu rakennesahatavara 
                     
                  
                  
                     
                        380
                     
                  
                  
                     
                        22
                     
                  
                  
                     
                        D-s2, d0
                     
                  
               
         
         
            
                  
                     (1)
                  Sovelletaan kaikkiin tuotestandardien kattamiin puulajeihin ja liimoihin.
               
               
                  
                     (2)
                  Käsittely standardin EN 13238 mukaisesti.
               
               
                  
                     (3)
                  Delegoidun asetuksen (EU) 2016/364 liitteen taulukon 1 mukainen luokka.